wickkiey/tamil-wikipedia-chunked huggingface dataset:
# இராசசேகர் (சமசுகிருதக் கவிஞர்)

**இராசசேகர்** (*Rajashekhara*; 10 ஆம் நூற்றாண்டைச் சேர்ந்த ) சமசுகிருதக் கவிஞரும், நாடக ஆசிரியரும், விமர்சகரும் ஆவார். இவர் கூர்ஜர-பிரதிகாரர்களின் அரசவைக் கவிஞராக இருந்தார்.  
பொ.ஊ. 880 மற்றும் 920 க்கு இடையில் இராஜசேகர் "காவ்யமீமாம்சம்" என்ற கவிதைத் தொகுப்பினை எழுதினார். ஒரு நல்ல கவிதையின் கூறுகள் மற்றும் கலவையை விளக்கும் கவிஞர்களுக்கு இந்த படைப்பு ஒரு நடைமுறை வழிகாட்டியாகும். மேலும், மகாராட்டிரி பிராகிருதத்தில் எழுதப்பட்ட "கற்பூரமஞ்சரி" என்ற நாடகத்திற்காகவும் இவர் மிகவும் பிரபலமானவர். ரசனையும் சாதனையும் உள்ள ஒரு பெண்ணான அவந்திசுந்தரியை மகிழ்விக்க இவர் நாடகத்தை எழுதினார். ஒரு பெண் தனது இலக்கிய வாழ்க்கையில் செய்த பங்களிப்பிற்காக ஒப்புக்கொண்ட ஒரே பண்டைய இந்தியக் கவிஞர் இவராவார்.
# இராசசேகர் (சமசுகிருதக் கவிஞர்)

## வாழ்க்கை

இவரது "பாலராமாயணம்" மற்றும் "காவ்யமீமாம்சத்தில்", இராசசேகர் தனது குடும்பப் பெயராக "யாயவரா" அல்லது "யாயவாரியா" என்று தன்னைக் குறிப்பிடுகிறார். பாலராமாயணத்தில், தனது பெரியப்பா அகலஜலதா மகாராட்டிரத்தைச் சேர்ந்தவர் என்று குறிப்பிடுகிறார். அதே வேலையில், இவர் தனது தந்தை துர்துகாவை ஒரு 'மகாமந்திரி' என்று விவரிக்கிறார். தனது மனைவி அவந்திசுந்தரி சகமான ( சௌகான் ) குடும்பத்தைச் சேர்ந்தவர் என்று தனது படைப்புகளில் குறிப்பிட்டுள்ளார். இவரது படைப்புகளில், இவர் தன்னை கூர்ஜர-பிரதிகார மன்னர் முதலாம் மகேந்திரபாலனின் ஆசிரியர் என்று விவரித்தார்.
# இராசசேகர் (சமசுகிருதக் கவிஞர்)

## படைப்புகள்

கவிஞர் இராசசேகர் எழுதியதாக கூறப்பட்ட படைப்புகள்:
- வித்தசாலபஞ்சிகை
- பாலபாரதம்
- கற்பூரமஞ்சரி
- பாலராமாயணம்
- காவ்யமீமாம்சம்
# ஏதெனியன் புரட்சி கிமு 411

**ஏதெனியன் புரட்சி** (*Athenian coup of 411 BC*) என்பது கிமு 411 ஏதென்சில் சனநாயக ஆட்சிக்கு எதிராக பிரப்புக்களால் நடத்தப்பட்ட ஒரு புரட்சி ஆகும். ஏதென்சுக்கும் எசுபார்த்தாவுக்கும் இடையே நடந்த பெலோபொன்னேசியப் போரின் போது இந்த புரட்சி நடந்தது. இந்தப் புரட்சியின்போது பண்டைய ஏதென்சின் சனநாயக அரசாங்கத்தை தூக்கியெறியப்பட்டு, **நானூறு** என்று அழைக்கப்படும் சிலவர் ஆட்சியினர் குறுகிய காலம் ஆண்டனர்.  
கிமு 413 இல் சிசிலியன் படையெடுப்பில் ஏதெனியன் இராணுவம் தோல்வியுற்றதை அடுத்து நிதி நெருக்கடியும் ஏற்பட்டது. இச்சமயத்தில் நகர அரசில் பரவலான சனநாயகத்தை விரும்பாத பணக்காரப் பிரிவினர் சிறிது செல்வாக்குப் பெற்றனர். அவர்கள் சிலவர் ஆட்சியை ஏற்படுத்த முயன்றனர். நடப்பில் இருந்தத சனநாயக அரசாங்கத்தின் வெளிநாடு, நிதி, போர்க் கொள்கை போன்றவற்றை விட தங்களால் சிறப்பாக கையாள முடியும் என்று நம்பினர்.  
சிலவர் ஆட்சி ஆதரவு இயக்கமானது பல முக்கிய பணக்கார ஏதெனியர்களால் வழிநடத்தப்பட்டது. அவர்கள் அல்சிபியாட்சுடன் ஒருங்கிணைந்து சமோசில் உள்ள ஏதெனியன் இராணுவத்தில் அதிகாரப் பதவிகளை வகித்தனர்.
# ஏதெனியன் புரட்சி கிமு 411

## பின்னணி

பெலோபொன்னேசியன் போரின் போது, ஏதென்சின் சனநாயகம் சுமார் 100 ஆண்டுகள் பழமையானதாக இருந்தது. பெரும்பாலான மேல்தட்டு வர்க்கத்தினர் இந்த அரசு வடிவத்தை ஏற்றுக்கொண்டனர். அந்த மேல்தட்டு வர்கத்தினரில் அதன் தலைமைப் பதவிகளுக்கு போட்டியிடுபவர்களும், அதிலிருந்து ஒதுங்கி இருப்பவர்களும் இருந்தனர். போர் காலம் வரை, முன்னணி ஏதெனிய அரசியல்வாதிகளில் பெரும்பாலோர் மேல்தட்டு குடும்பங்களில் இருந்து வந்தவர்களாகவே இருந்தனர். துசிடிடீஸ் மற்றும் அரிசுட்டாட்டில் இருவரும் "சிசிலியில் ஏற்பட்ட தோல்வியே புரட்சிக்கு தூண்டுகோலாக ஆனது" என்று எழுதினர்.
# ஏதெனியன் புரட்சி கிமு 411

## ஆட்சிக் கவிழ்ப்பு

சிலவர் ஆட்சிக்குழுக்கள் இரண்டு ஆட்சிக்கவிழ்ப்புகளுக்கு திட்டமிட்டனர்: ஒன்று ஏதென்சில் அடுத்தது ஏதெனியன் கடற்படை தளமாக இருந்த சமோசில். சாமோசில் புரட்சிக்கு திட்டமிட்டவர் ஏதென்சிலிருந்து நாடுகபட்டதப்பட்டிருந்த ஆல்சிபியாடீசு ஆவார்.  
ஏதென்ஸில் ஆட்சிக்கவிழ்ப்பு திட்டமிட்டபடி முன்னேற்றம் கண்டது. கி.மு 411 ஆம் ஆண்டு சிலவர் ஆட்சிக் குழுவினர் புரட்சியில் ஈடுபட்டு ஏதென்சின் சனநாயக ஆட்சியை வீழ்த்தி ஆட்சியைக் கைப்பற்றினர். நகரம் நானூறு சிலவர் ஆட்சிக்குழு அரசாங்கத்தின் கட்டுப்பாட்டின் கீழ் வந்தது.  
ஏதென்சைப் போலல்லாமல், சமோசில் இருந்த சதிகாரர்களை ஏதெனியன் கடற்படையில் இருந்த சாமியான் சனநாயக மற்றும் சனநாயக சார்பு தலைவர்களால் முறியடிக்கப்பட்டனர்.
# ஏதெனியன் புரட்சி கிமு 411

## ஏதெனிய கடற்படையின் போர்கள்

ஏதென்சுக்கு எதிராக கியாஸ் முதலிய நகர அரசுகள் கலகம் செய்துவந்த நிலையில் அவர்களை அடக்க கப்பற்படை புறப்பட்டுச் சென்றது. அது சாமோஸ் தீவை மையமாக கொண்டு செயல்பட்டனர். அங்கு
சனநாயகப் பிரிவைச் சேர்ந்தவர்கள் மாலுமிகளாகவும், வீரர்களாகவும் என சென்றிருந்தனர். இந்நிலையில்தால் ஏதென்சில் ஆட்சி கவிழ்ப்பு நடந்தது. கடற்படையில் இருந்த ஏதெனிய வீரர்கள், ஏதென்சில் ஆட்சி கவிழ்ப்பு பற்றி அறிந்ததும், தங்கள் தளபதிகளை பதவி நீக்கம் செய்து, அவர்களுக்கு பதிலாக புதியவர்களைத் தேர்ந்தெடுத்தனர். நகரம் தங்களுக்கு எதிராக கிளர்ச்சி செய்ததாக அவர்கள் அறிவித்தனர். கடற்படையின் புதிய தலைவர்கள் நாடுகடத்தபட்டிருந்த ஆல்சிபியடீசை சமோசுக்கு அழைக்க ஏற்பாடு செய்தனர். மேலும் ஒன்றாக இணைந்த இந்த சனநாயகவாதிகள் எசுபார்த்தாவுக்கு எதிராக தொடர்ந்து போரை நடத்துவது என்றும், ஏதென்சில் அதிகாரத்தைக் கைப்பற்றியுள்ள பணக்காரப் பிரிவினரை வீழ்த்துவது என்று முடிவு செய்தனர். சாமோசில் புரட்சிக்கு தூண்டிவிட்ட ஆல்சிபியாடீசு அது தோல்வியடைந்ததால் கடைசியில் சனநாயக பிரிவினருடனே சேர்ந்து கொண்டார். அவர்களும் சிவர் ஆட்சியை வீத்தவேண்டும் என்ற நோக்கத்துடன் தங்களுடன் இணைத்துக் கொண்டனர்.  
இதற்கிடையில் சாமோசில் தங்கி இருந்த ஏதென்சின் கடற்படை ஏதென்சுக்கு எதிராக எழுந்த அரசுகளை ஒன்றன்பின் ஒன்றாக அடக்கத் தொடங்கியது. இவ்வாறு ஏதென்சுக்கு எதிராக கி.மு 411 இல் எழுந்த சிஜிகஸ் நகர அரசை ஏதெனிய கடற்படை ஒடுக்கியது. சிஜிகசுக்கு ஆதரவாக வந்த எசுபார்த்தா கடற்படைக்கும் ஏதெனிய படைகளுக்கும் இடையில் கி.மு 410 இல் சிஜிக்கசில் நடந்த சமரில் எசுபார்த்தாவின் கடற்படை அடியோடு நாசமுற்றது.
# ஏதெனியன் புரட்சி கிமு 411

## உட்பிளவும், வீழ்ச்சியும்

சிலவர் ஆட்சியில் மிதவாதிகளுக்கும் தீவிரவாதிகளுக்கும் இடையே விரைவில் மோதல் எழுந்தது. இதனால் ஏதென்சில் நானூறு அரசாங்கம் நிலையற்ற தன்மையால் பாதிக்கப்பட்டது. தெரமென்ஸ் மற்றும் உயர்குடியினர் தலைமையிலான மிதவாதிகள், நானூறுக்கு பதிலாக "5,000" என்ற பரந்த அளவிளான சிலவர் ஆட்சியைக் கொண்டு வர கோரிக்கை விடுத்தனர். இந்நிலையில் தீவிரவாதத் தலைவர்கள் எசுபார்த்தாவுடன் சமாதானப் பேச்சுவார்த்தைகளைத் தொடங்கினர். சாமோஸ் தீவில் சனநாயகவாதிகள் போருக்கான ஏற்படுகளை செய்துவருவதை அறிந்த ஏதென்சின் சிலவர் ஆட்சியாளர்கள் எசுபார்த்தாவின் உதவியை எதிர்பார்த்தனர். மேலும் பைரேயஸ் துறைமுகத்தில் ஒரு கோட்டை கட்டத் தொடங்கினர். இது எசுபார்த்தன் படைகளை ஏதென்சுக்கு கொண்டுவர பயன்படுத்த திட்டமிட்டடுள்ளது என்று மிதவாதிகள் நம்பினர். இதன்பிறகு எதிர்புரட்சி நடத்தி மிதவாதிகள் ஆட்சியைக் கைப்பற்றினர்.இவர்களுக்கு தலைமை ஏற்றவர் தொமெனீஸ் என்பவராவார். அவர் ஆட்சிக்கு பொறுப்பாக இருந்த நானூற்றுவர் அவையைக் கலைத்துவிட்டு அதற்கு பதில் ஐயாயிரம் பேர்கொண்ட ஒரு அவையை உருவாக்கினார். இதன் வழியாக சிலவர் ஆட்சி, சனநாயக ஆட்சி என ஒரு கலப்புத் தன்மைகொண்ட ஆட்சியை உருவாக்கினார். அவர்கள் சிசிகசில் ஏதெனியன் கடற்படையின் வெற்றி வரை பல மாதங்கள் ஆட்சி செய்தனர்.
# கு. பொன்னுசாமி (திமுக)

**கு. பொன்னுசாமி** (*K. Ponnusamy*)(இறப்பு 23 அக்டோபர் 2025) என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். நாமக்கல் மாவட்டம், கொல்லி மலையின் இலக்கிராய்பட்டியைச் சேர்ந்த இவர் ஒன்பதாம் வகுப்புவரை பயின்றுள்ளார். இவர் 2021, 2006 ஆகிய ஆண்டுகளில் நடைபெற்ற தமிழ்நாடு சட்டப் பேரவைத் தேர்தல்களில் திராவிட முன்னேற்றக் கழகத்தின் சார்பில் சேந்தமங்கலம் சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார்.
# கு. பொன்னுசாமி (திமுக)

## போட்டியிட்ட தேர்தல்கள்

| 2021 தமிழ்நாடு சட்டமன்றத் தேர்தல் | சேந்தமங்கலம் | தி.மு.க | வெற்றி | 45.51 | எஸ். சந்திரன் | அதிமுக | 40.25% |  |
| --- | --- | --- | --- | --- | --- | --- | --- | --- |
| 2011 தமிழ்நாடு சட்டப் பேரவைத் தேர்தல் | சேந்தமங்கலம் | தி.மு.க | தோல்வி | 42.24 | ஆர். சாந்தி | தே.மு.தி.க | 47.51% |  |
| 2006 தமிழ்நாடு சட்டப் பேரவைத் தேர்தல் | சேந்தமங்கலம் | தி.மு.க | வெற்றி | 49.91% | பி. சந்திரன் | அதிமுக | 37.12% | } |
# பாலி குன்று

**பாலி குன்று** என்பது இந்தியாவின் மும்பையில் உள்ள பாந்த்ரா மற்றும் கர் புறநகர்ப் பகுதிகளில் பரவியுள்ள ஒரு வசதியான குடியிருப்புப் பகுதியாகும் (முறையே 400050 மற்றும் 400052 அஞ்சல் குறியீடுகளைப் பகிர்ந்து கொள்கிறது).
# பாலி குன்று

## நிலவியல்

மும்பையின் மேற்குப் பகுதியில் பாலி குன்று அமைந்துள்ளது. இது நௌஷாத் அலி சாலைக்கு (முன்பு கார்ட்டர் சாலை ) இணையாகச் செல்கிறது, இது ஒரு பிரபலமான கடல்-முனை மற்றும் உலாவும் பகுதி ஆகும். இது பாந்த்ராவில் இருந்து கர் தண்டா மீன்பிடி கிராமம் வரை நீண்டுள்ளது .
# பாலி குன்று

## நூல் பட்டியல்

- பட்கல், சத்யஜித் (ஆசிரியர்: லான்சி பெர்னாண்டஸ்). *தி ஸ்பிரிட் ஆஃப் லகான்: ஒரு உன்னதமான படைப்பாளிகளின் அசாதாரண கதை* . பாப்புலர் பிரகாஷன், 1 மார்ச் 2002., 9788179910030. Google புத்தகங்களில் "ஏக ஸ்வப்னாசா பிரவாஸ லகானா" என்ற தலைப்பில்
# பொகெய்ன்வில்லே புதர் கதிர்க்குருவி

**பொகெய்ன்வில்ல புதர் கதிர்க்குருவி** (*Bougainville bush warbler*)(*கோரோர்னிசு கேடெனி*) என்பது பறவைச் சிற்றினமாகும். இது ஆரம்பத்தில் "பழைய உலக கதிர்க்குருவி" குழுவில் வைக்கப்பட்டது. ஆனால் தற்பொழுது புதிய *செட்டிடே* குடும்பத்திற்கு மாற்றப்பட்டது.  
இது 2006-ல் புதியதாக விவரிக்கப்பட்டது. இந்த பறவை பப்புவா நியூ கினியாவின் சொலமன் தீவுகளில் உள்ள பொகெய்ன்வில்லே தீவில் உள்ள *கிரவுன் பிரின்சு* மலைத்தொடரில் மட்டுமே காணப்படுகிறது.  
இதன் நிலை முதன்முதலில் பன்னாட்டு இயற்கைப் பாதுகாப்புச் சங்க செம்பட்டியலில் 2008-ல் மதிப்பிடப்பட்டது. இது அச்சுறு நிலையை அண்மித்த இனமாகப் பட்டியலிடப்பட்டது.
# சூரியா சேகர் கங்குலி

**சூர்யா சேகர் கங்குலி** (பிறப்பு 24 பிப்ரவரி 1983; கொல்கத்தா, இந்தியா ) ஒரு இந்திய சதுரங்க கிராண்ட்மாஸ்டர் ஆவார். அவரது உச்ச ஈலோ மதிப்பீடு 2676 (ஜூலை, 2016) ஆகும். கங்குலி 16 வயதில் சர்வதேச மாஸ்டர் மற்றும் 19 வயதில் கிராண்ட்மாஸ்டர் ஆனார்.
# சூரியா சேகர் கங்குலி

## சாதனைகள்

கங்குலி தேசிய மற்றும் சர்வதேச அளவில் பல தனிநபர் மற்றும் குழு சதுரங்கப் போட்டிகளில் விளையாடியுள்ளார். அவர் தேசிய மற்றும் சர்வதேச போட்டிகளில் மொத்தம் 40 தனிநபர் தங்கம், 21 தனிநபர் வெள்ளி மற்றும் 6 தனிநபர் வெண்கலப் பதக்கங்களை வென்றுள்ளார் மற்றும் அணி உறுப்பினராக 12 தங்கம், 4 வெள்ளி மற்றும் 3 வெண்கலப் பதக்கங்களை வென்றுள்ளார். 2000 ஆம் ஆண்டு கொல்கத்தாவின் குட்ரிக் இன்டர்நேஷனலில் தனது சர்வதேச மாஸ்டர் பட்டத்தையும், 35வது சதுரங்க ஒலிம்பியாட், பிளெட் 2002 இல் கிராண்ட் மாஸ்டர் பட்டத்தையும் பெற்றார்.
# சிங்கப்பூரின் தொடக்க கால வரலாறு

**சிங்கப்பூரின் தொடக்க வரலாறு** ஆங்கிலம்: *Early history of Singapore*; மலாய்: *Sejarah awal Singapura*; சீனம்: 新加坡早期歷史) என்பது சிங்கப்பூரின் 1819-ஆம் ஆண்டு காலனித்துவ காலத்திற்கு முந்தைய காலத்தை குறிக்கும் வரலாறு ஆகும்.  
1819-ஆம் ஆண்டில், பிரித்தானிய கிழக்கிந்திய நிறுவனத்தைச் சேர்ந்த சர் இசுடாம்போர்டு இராபிள்சு *(Sir Thomas Stamford Raffles)* என்பவர் ஜொகூர் சுல்தானகத்துடன் ஓர் ஒப்பந்தம் செய்து கொண்டு சிங்கப்பூர் தீவில் ஒரு வர்த்தக குடியேற்றத்தை நிறுவினார்.  
இதுவே 1824-ஆம் ஆண்டில், சிங்கப்பூர் பிரித்தானியக் குடியேற்ற நாடாக உருவாவதற்கு வழி அமைத்தது. இந்தக் குடியேற்றத்திற்கு முந்தைய காலத்தில் நடைபெற்ற நிகழ்வுகளைத் தான் சிங்கப்பூரின் தொடக்க கால வரலாறு என்று அழைக்கிறார்கள்.
# சிங்கப்பூரின் தொடக்க கால வரலாறு

## பொது

கிரேக்க-உரோமானிய *(Greco-Roman)* வானியலாளர் தொலெமி *(Ptolemy),* இரண்டாம் நூற்றாண்டில், சிங்கப்பூர்ப் பகுதியில் *சபானா* *(Sabana)* என்னும் ஓர் இடம் தீபகற்ப மலேசியாவின் தெற்கு முனையில் இருந்ததாகக் குறிப்பிட்டுள்ளார்.  
மூன்றாம் நூற்றாண்டைச் சேர்ந்த சீனக் காலச்சுவடு ஒன்றில் பு லுவோ சுங் *(ஆங்கிலம்: *Pu Luo Chung;* சீனம்: 蒲羅中*) எனும் தீவு பற்றி சொல்லப் படுகிறது. இதுவே சிங்கப்பூரைப் பற்றிய மிகப் பழைமையான வரலாற்று ஆவணமாக இருக்கலாம் என்று கருதப் படுகிறது.  
அதே சமயத்தில், சிங்கப்பூரில் அந்த இடம், மலாய் மொழியில் *புலாவ் உஜோங்* *(Pulau Ujong)* என்று சொல்லப் படுகிறது. புலாவ் உஜோங் என்பது பு லுவோ சுங் என ஒலிமாற்றம் அடைந்து இருக்கலாம் என்றும் கருதப் படுகிறது.
# சிங்கப்பூரின் தொடக்க கால வரலாறு

## பொது

### சீனப் பயணி வாங் தயான்

1330-ஆம் ஆண்டில், சீனப் பயணி வாங் தயான் *(Wang Dayuan)* என்பவர் சிங்கப்பூர் தீவுக்கு பயணம் செய்தார். சிங்கப்பூருக்கு தான்மாக்ஸி *(Danmaxi)* என்று பெயர் சூட்டி இருக்கிறார். அந்தச் சீனப் பயணி டாயோய் ஷிலீ *(Daoyi Zhilüe)* எனும் வரலாற்று நூல் எழுதி இருக்கிறார். அதில் சிங்கப்பூரின் இரண்டு தனித்துவமான குடியேற்றங்கள் இருந்ததாக விவரித்து இருக்கிறார்.  
முதலாவது லாங் யா மென் *(Long Ya Men)* குடியேற்றம். இரண்டாவது பான் ஜூ *(Ban Zu)* குடியேற்றம். இந்தக் குடியேற்றங்கள் சிங்கப்பூர் மேரு மலையில் இருந்து இருக்கலாம் என்று கருதப்படுகிறது.
# சிங்கப்பூரின் தொடக்க கால வரலாறு

## பொது

### நகரகிரேதாகமம்

அடுத்ததாக பான் ஜூ மக்கள் தங்கள் தலைமுடியை கட்டையாக வைத்து இருந்தார்கள் என்றும்; தங்கம் கலந்த சந்தன நிறத் தலைப்பாகையுடன்; சிவப்பு நிறத் துணிமணிகளை அணிந்து இருந்தார்கள் என்றும் சீனப் பயணி வாங் தயான் எழுதி இருக்கிறார்.  
1365-இல் சாவக மொழியில் எழுதப்பட்ட நகரகிரேதாகமம் *(Nagarakretagama)* எனும் காவியத் தொகுப்பில் துமாசிக் எனும் தீவில் உள்ள ஒரு குடியிருப்புப் பற்றிய குறிப்பும் வருகிறது. *துமாசிக்* என்பது "கடல் நகரம்" அல்லது "கடல் துறை" என்னும் பொருளுடைய சொல்லாக இருக்கக்கூடும்.
# சிங்கப்பூரின் தொடக்க கால வரலாறு

## பொது

### சிங்கபுரம்

****  
மார்கோ போலோவின் பயணப் பதிப்பில், மலையூர் தீவு *(Malayur)* இராச்சியம் தொடர்பாக சியாமாசி *(Chiamassie)* எனும் பெயர் தெமாசிக் *(Temasek)* என்று குறிப்பிடப்பட்டுள்ளது.[2] 14 ஆம் நூற்றாண்டின் வியட்நாமிய பதிவுகளில் சச் மா டிச் *(Sach Ma Tich)* என்றும் தெமாசிக் என்றும் குறிப்பிடப்பட்டு உள்ளது.  
கி.பி 14-ஆம் நூற்றாண்டின் முற்பகுதியில் சிங்கபுரம் *(Singha Pura)* (சமசுகிருதம்: சிங்க நகரம்) என மாறியது. நீல உத்தமன் 1299-இல் இந்தத் தீவுக்குச் சென்ற போது சிங்கம் என்று நினைத்த ஒரு விலங்கைப் பார்த்த பின்னர், சிங்கபுரம் எனும் பெயர் சூட்டப் பட்டதாகக் கூறப்படுகிறது.
# சிங்கப்பூரின் தொடக்க கால வரலாறு

## பொது

### துமாசிக்

****  
துமாசிக் என்னும் பெயர் செஜாரா மெலாயு *(Sejarah Melayu)* எனும் மலாய் இலக்கிய வரலாற்றுப் படைப்பிலும் காணப் படுகின்றது. இதில் உள்ள ஸ்ரீ விஜய இளவரசனின் கதைப்படி, சிறீ திரி புவன எனும் நீல உத்தமன் எனவும் அறியப் படுகின்றது. 13-ஆம் நூற்றாண்டில் துமாசிக்கில் நீல உத்தமன் கரை இறங்கினார். அவர் அங்கே சிங்கம் என அறியப்பட்ட வித்தியாசமான விலங்கு ஒன்றைக் கண்டார்.  
இளவரசர் நீல உத்தமன் அதை ஒரு நல்ல சகுனமாக் கருதி "சிங்கபுர" அல்லது "சிங்கபுரம்" என்னும் பெயரில் ஒரு குடியிருப்பை உருவாக்கினார். ஆனாலும், அறிஞர்களின் கருத்துப்படி சிங்கபுர என்னும் பெயரின் தோற்றம் குறித்து, சரியான காரணம் தெளிவாகத் தெரியவில்லை.
# சிங்கப்பூரின் தொடக்க கால வரலாறு

## பொது

### ஸ்ரீ மகாராஜா சாங் உத்தாமா பரமேசுவரா

1403-இல் சீனாவில் இருந்து ஒரு சீனத் தூதர் சிங்கப்பூருக்கு வந்தார். அவர் சீன அரசரின் பிரதிநிதியாகும். அவர் நீல உத்தமனைச் சிங்கப்பூரின் அதிகாரப் பூர்வமான ஆட்சியாளராக நியமனம் செய்தார். அதைச் சீனா ஏற்றுக் கொண்டது. நீல உத்தமனுக்கு ஸ்ரீ மகாராஜா சாங் உத்தாமா பரமேசுவரா பத்தாரா ஸ்ரீ திரி புவானா *(Sri Maharaja Sang Utama Parameswara Batara Sri Tri Buana)* எனும் சிறப்புப் பெயரும் வழங்கப் பட்டது.  
நீல உத்தமனுக்குப் பிறகு அவருடைய மகன் ஸ்ரீ பராக்கிரம வீர ராஜா என்பவர் சிங்கப்பூரின் ராஜாவாகப் பதவி ஏற்றார். இவர் 1372-இல் இருந்து 1386 வரை சிங்கப்பூரை ஆட்சி செய்தார். அந்தச சமயத்தில் சிங்கப்பூர் ஆட்சியில் சில திருப்பங்கள் ஏற்பட்டன. அதனால் நீல உத்தமனின் பேரனாகிய ஸ்ரீ ராணா வீரா கர்மா பதவி ஏற்க வேண்டிய கட்டாயம் ஏற்பட்டது.
# சிங்கப்பூரின் தொடக்க கால வரலாறு

## பொது

### பரமேசுவராவின் வரலாற்றுப் பயணம்

****  
இவர் சிங்கப்பூரை 13 ஆண்டுகள் ஆட்சி செய்தார். இந்தக் கால கட்டத்தில் மஜாபாகித் அரசு திடீரென்று சிங்கப்பூரின் மீது தாக்குதல் நடத்தியது. புதிதாகத் தோற்றுவிக்கப்பட்ட சிங்கப்பூர் அரசு ஏற்கனவே மஜாபாகித்தின் மீது சில தாக்குதல்களையும் நடத்தியுள்ளது. அந்தத் தாக்குதல்களுக்குப் பழி வாங்கும் படலமாக மஜாபாகித் அரசின் திடீர் தாக்குதல் அமைந்தது.  
ஸ்ரீ மகாராஜா பரமேசுவரா என்பவர் நீல உத்தமனின் கொள்ளுப் பேரன் ஆகும். இவர் மஜாபாகித்தின் தாக்குதலிலிருந்து தப்பிக்க நினைத்தார். அதனால் சிங்கப்பூரில் இருந்து வெளியேறினார். ஸ்ரீ மகாராஜா பரமேஸ்வரா தன்னுடன் சில நேர்மையான விசுவாசிகளையும் அழைத்துக் கொண்டு மலாயாவின் பெருநிலப் பகுதிக்குள் சென்றார். அதன் பின்னர் மலாக்கா நகரம் தோற்றுவிக்கப்பட்டது.
# சிங்கப்பூரின் தொடக்க கால வரலாறு

## பொது

### சுமா ஓரியண்டல்

சுமா ஓரியண்டல் *(Suma Oriental)* எனும் பதிவு. 1513-ஆம் ஆண்டு பதியப்பட்டது. இதை எழுதியவர் தோம் பைரஸ் *(Tom Pires)*. இவர் ஒரு போர்த்துக்கீசியர். மலாக்காவைப் போர்த்துகீசியர்கள் கைப்பற்றிய பின்னர் எழுதப்பட்டது. பரமேஸ்வரா சிங்கப்பூரில் இருந்து வெளியேறிய வரலாற்றை இந்தப் பதிவு எடுத்துரைக்கின்றது.  
பரமேசுவரா என்பவர் ஸ்ரீ விஜய பேரரசின் இளவரசர்; சிங்கப்பூரின் கடைசியான அரசர்; மலாயா தீபகற்பத்தின் மேற்கு கரை வழியாகப் பயணித்து மலாக்காவைத் தோற்றுவித்தார் என அந்தப் பதிவு சொல்கின்றது. மலாக்காவைச் செக்குயிம் டார்க்சா *(Xaquem Darxa)* என்றும் மொடவார்க்சா *(Modafarxa)* என்றும் தோம் பைரஸ் பதிவு செய்துள்ளார்.  
1819-ஆம் ஆண்டில், பிரித்தானிய கிழக்கிந்திய நிறுவனத்தைச் சேர்ந்த சர் இசுடாம்போர்டு இராஃபிள்சு, சிங்கப்பூர் தீவில் ஒரு வர்த்தக குடியேற்றத்தை நிறுவினார். அதில் இருந்து நவீன சிங்கப்பூரின் வரலாறும் தொடங்குகிறது.
# பூயா இதானி

**பூயா இதானி** (*Pouya Idani*) ஈரான் நாட்டைச் சேர்ந்த ஒரு சதுரங்க வீரர். 1995 ஆம் ஆண்டு செப்டம்பர் மாதம் 22 ஆம் தேதியன்று இவர் பிறந்தார். 2014 ஆம் ஆண்டில் பிடே அமைப்பு இவருக்கு பேராதன் பட்டத்தை வழங்கியது. 2013 ஆம் ஆண்டில் பதினெட்டு வயதுக்கு உட்பட்டோருக்கான உலக சதுரங்க வெற்றியாளர் பட்டத்தை வென்றார். 2021 ஆம் ஆண்டு சூன் மாத நிலவரப்படி ஈரானின் 2 ஆவது சிறந்த சதுரங்க வீரர் என்ற சிறப்புடன் இருந்தார். 2022 ஆம் ஆண்டு இந்தியாவின் சென்னை நகர 44 ஆவது சதுரங்க ஒலிம்பியாடு போட்டியில் விளையாட தேர்ந்தெடுக்கப்பட்டார்
# பூயா இதானி

## சதுரங்க வாழ்க்கை

இதானி 2012 மற்றும் 2014 ஆம் ஆண்டுகள் உட்பட பல சதுரங்க ஒலிம்பியாடு போட்டிகளில் தனது நாட்டைப் பிரதிநிதித்துவப்படுத்தினார்.  
2015 ஆம் ஆண்டு சதுரங்க உலகக் கோப்பை போட்டியில் விளையாடினார். அங்கு முதல் சுற்றில் அசர்பைசான் நாட்டு சதுரங்க கிராண்டுமாசுட்டர் சக்ரியார் மமேத்யரோ இவரை தோற்கடித்தார்.  
2018 ஆம் ஆண்டு கோவாவில் நடைபெற்ற திறந்தநிலை போட்டியின் வெற்றியாளர் ஆனார்.  
2008 ஆம் ஆண்டில் 7ஆவது துபாய் இளையோர் சதுரங்கப் போட்டியில் இரண்டாம் இடத்தைப் பிடித்தார். சிங்கப்பூரில் நட்டைபெற்ற 4 ஆவது உலக பள்ளிகள் சதுரங்கப் போட்டியில் 13 வயதுக்கு உட்பட்டோருக்கான போட்டியிலும் இரண்டாம் இடத்தைப் பிடித்தார்.  
2009 ஆண்டு ஈரானிய 14 வயதுக்குட்பட்டோர் போட்டியில் 2 ஆவது இடத்தைப் பெற்றார், மேலும் உலக 14 வயதுக்குட்பட்டோர் போட்டியில் மேத்சு ஆண்டர்சனுடன் இணைந்து 5ஆவது இடத்தைப் பிடித்தார்.  
இதானி 2011 ஆம் ஆண்டு ஈரானிய 18 வயதுக்குட்பட்டோர் போட்டியில் வெற்றியாளர் பட்டம் வென்றார்.  
2012 ஆம் ஆண்டு நடைபெற்ற உலக 18 வயதுக்குட்பட்டோர் போட்டியில் சியார்ச்சு கோரி, இயான் -கிரிசுடோஃப் துடா, கபோர் நாகி, காக்பர் துரோசுதோவ்சுகி மற்றும் விளாடிசுலாவ் கோவலேவ் ஆகியோருடன் இணைந்து 3 ஆவது முதல் 8 ஆவது இடங்களைப் பிடித்தார்.  
மீண்டும் 2021 சதுரங்க உலகக் கோப்பை போட்டிக்குத் தகுதி பெற்றார். அங்கு, 85 ஆவது இடத்தில் இருந்த இவர் முதல் சுற்றில் சியாவுர் ரகுமானை 2-0 என்ற கணக்கில் தோற்கடித்தார், இரண்டாவது சுற்றில் டேவிட் அன்டன் குய்சாரோவை 1.5-0.5 என்ற கணக்கில் தோற்கடித்தார். நான்காவது சுற்றின் இறுதியில் வெற்றியாளரான இயான் -கிரிசுடோஃப் துடாவால் இதானி வெளியேற்றப்பட்டார்.
# இந்தியக் குடியரசுத் தலைவர் தேர்தலின் பட்டியல்

**இந்தியக் குடியரசுத் தலைவர் தேர்தலின் பட்டியல்** (*List of Indian presidential elections*) என்பது இந்தியாவில் நடைபெற்ற குடியரசுத் தேர்தல் முடிவுகளின் தொகுப்பாகும். இந்தியக் குடியரசுத் தலைவர் தேர்தல் என்பது ஒரு மறைமுகத் தேர்தலாகும். இத்தேர்தலில் நாடாளுமன்றத்தின் இரு அவைகளிலும் தேர்ந்தெடுக்கப்பட்ட உறுப்பினர்கள், அனைத்து மாநிலங்களின் மாநில சட்டப் பேரவைகளின் (மாநிலச் சட்டப் பேரவை) தேர்ந்தெடுக்கப்பட்ட உறுப்பினர்கள் மற்றும் தேர்ந்தெடுக்கப்பட்ட உறுப்பினர்களைக் கொண்ட வாக்காளர்கள் வாக்களிப்பர். சட்டமன்றங்களைக் கொண்ட ஒன்றிய பிரதேசங்களின் சட்டமன்றக் கூட்டங்கள், அதாவது, தில்லி, ஜம்மு காஷ்மீர் மற்றும் புதுச்சேரி. மக்களவை உறுப்பினர்களால் மட்டும் மறைமுகமாக (மக்களால் நேரடியாகத் தேர்ந்தெடுக்கப்படாமல்) தேர்ந்தெடுக்கப்படும் பிரதமரைக் காட்டிலும் குடியரசுத் தலைவரின் தேர்தல் செயல்முறை மிகவும் விரிவான செயலாகும். அரசியலமைப்பு மேலாதிக்கத்துடன் அரசியலமைப்பு குடியரசில் அரசியலமைப்பையும் சட்டத்தின் ஆட்சியையும் பாதுகாக்கக் கடமைகள் கொண்ட அரசியலமைப்பு தலைவராகக் குடியரசுத் தலைவர் இருப்பதால், மக்களவை, மாநிலங்களவை மற்றும் மாநில சட்டமன்ற உறுப்பினர்களால் ரகசியமான முறையில் குடியரசுத் தலைவர் வாக்குச்சீட்டு நடைமுறை மூலம் தேர்ந்தெடுக்கப்படுகிறார்.
# இந்தியக் குடியரசுத் தலைவர் தேர்தலின் பட்டியல்

## தேர்தல் முடிவுகள்

| படம் | பெயர் | வாக்கு | % |  |  |  |
| --- | --- | --- | --- | --- | --- | --- |
| 1950 | align= இந்திய தேசிய காங்கிரசு | **இராசேந்திர பிரசாத்** | **தேர்தல் நடத்தப்படவில்லை** | **20** |  |  |
| 1952 | align= இந்திய தேசிய காங்கிரசு | **இராசேந்திர பிரசாத்** | **507,400** | **83.81%** | **20** |  |
| align= சுயேச்சை | கே. டி. சா | 92,827 | 15.33% | 0 |  |  |
| 1957 | align= இந்திய தேசிய காங்கிரசு | **இராசேந்திர பிரசாத்** | **459,698** | **98.99%** | **20** |  |
| align= சுயேச்சை | சௌத்ரி அரி இராம் | 2,672 | 0.43% | 0 |  |  |
| 1962 | align= சுயேச்சை | **சர்வபள்ளி இராதாகிருஷ்ணன்** | **553,067** | **98.2%** | **25** |  |
| align= சுயேச்சை | சௌத்ரி அரி இராம் | 6,341 | 1.1% | 0 |  |  |
| 1967 | align= சுயேச்சை | **சாகீர் உசேன்** | **471,244** | **56.2%** | **21** |  |
| align= சுயேச்சை | கோகா சுப்பா ராவ் | 363,971 | 43.4% | 5 |  |  |
| 1969 | align= சுயேச்சை | **வி. வி. கிரி** | **420,077** | **50.9%** | **21** |  |
| align= சுயேச்சை | நீலம் சஞ்சீவ ரெட்டி | 405,427 | 49.1% | 7 |  |  |
| 1974 | align= இந்திய தேசிய காங்கிரசு | **பக்ருதின் அலி அகமது** | **754,113** | **79.9%** | **26** |  |
| align= புரட்சிகர சோசலிசக் கட்சி | திரிதிப் சதூரி | 189,196 | 20.1% | 2 |  |  |
| 1977 | align= ஜனதா கட்சி | **நீலம் சஞ்சீவ ரெட்டி** | **எதிர்ப்பில்லை** | **28** |  |  |
| 1982 | align= இந்திய தேசிய காங்கிரசு | **ஜெயில் சிங்** | **754,113** | **72.7%** | **26** |  |
| align= சுயேச்சை | ஆன்சு ராஜ் காணா | 282,685 | 27.3% | 2 |  |  |
| 1987 | align= இந்திய தேசிய காங்கிரசு | **ரா. வெங்கட்ராமன்** | **740,148** | **72.3%** | **27** |  |
| align= சுயேச்சை | வி. ஆர். கிருஷ்ணய்யர் | 281,550 | 27.5% | 4 |  |  |
| 1992 | align= இந்திய தேசிய காங்கிரசு | **சங்கர் தயாள் சர்மா** | **675,864** | **65.9%** | **25** |  |
| align= சுயேச்சை | ஜோர்ஜ் கில்பர்ட் சுவெல் | 346,485 | 33.8% | 6 |  |  |
| 1997 | align= இந்திய தேசிய காங்கிரசு | **கே. ஆர். நாராயணன்** | **956,290** | **95.0%** | **31** |  |
| align= சுயேச்சை | டி. என். சேஷன் | 50,631 | 5.0% | 0 |  |  |
| 2002 | align= சுயேச்சை | தே.ஜ.கூ. | **ஆ. ப. ஜெ. அப்துல் கலாம்** | **922,884** | **89.6%** | **28** |
| align= இந்தியப் பொதுவுடமைக் கட்சி | இ.மு. | இலட்சுமி சாகல் | 107,366 | 10.4% | 2 |  |
| 2007 | align= இந்திய தேசிய காங்கிரசு | ஐ.மு.கூ. | **பிரதிபா பாட்டில்** | **638,116** | **65.8%** | **23** |
| align= பாரதிய ஜனதா கட்சி | தே.ஜ.கூ. | பைரோன் சிங் செகாவாத் | 331,306 | 34.2% | 7 |  |
| 2012 | align= இந்திய தேசிய காங்கிரசு | ஐ.மு.கூ. | **பிரணப் முகர்ஜி** | **713,763** | **69.3%** | **22** |
| align= தேசிய மக்கள் கட்சி | தே.ஜ.கூ. | பி. ஏ. சங்மா | 315,987 | 30.7% | 8 |  |
| 2017 | align= பாரதிய ஜனதா கட்சி | தே.ஜ.கூ. | **ராம் நாத் கோவிந்த்** | **702,044** | **65.65%** | **21** |
| align= இந்திய தேசிய காங்கிரசு | ஐ.மு.கூ. | மீரா குமார் | 367,314 | 34.35% | 10 |  |
| 2022 | align= பாரதிய ஜனதா கட்சி | தே.ஜ.கூ. | **திரெளபதி முர்மு** | **676,803** | **64.03%** | **22** |
| align= சுயேச்சை | ஐ.எ. | யஷ்வந்த் சின்கா | 380,177 | 35.97% | 8 | } |
# ஒல்ஜைடு

தூதர்கள், மஜ்மா அல் தவரிக், ஆண்டு 1438.]]  
**ஒல்ஜைடு** என்பவர் ஈல்கானரசு அரசமரபின் எட்டாவது ஆட்சியாளர் ஆவார். இவர் 1304 முதல் 1316 வரை ஈரானின் தப்ரீசு நகரத்தில் இருந்து ஆட்சி புரிந்தார். "ஒல்ஜீட்" என்கிற இவரது பெயருக்கு "தெய்வ அருள் பெற்ற" என்று மங்கோலிய மொழியில் பொருள்.
# ஒல்ஜைடு

## வாழ்க்கை

இவரது தந்தை பெயர் அர்குன். இவரது தாயார் கெரயிடு இனத்தைச் சேர்ந்த கிறித்தவரான உருக் கதுன் ஆவார். இவர் 24 மார்ச் 1282 அன்று குராசான் பகுதியை இவரது தந்தை நிர்வகித்த போது பிறந்தார். இவரது பிறப்பின் போது இவருக்குக் கர்-பண்டா (கோவேறு கழுதை ஓட்டுநர்) என்ற பெயர் கொடுக்கப்பட்டது. இவர் பௌத்தராக வளர்க்கப்பட்டார். 1291ஆம் ஆண்டு, பிறகு ஞானஸ்நானம் பெற்றார். திருத்தந்தை நான்காம் நிக்கோலசைக் குறிக்கும் பொருட்டு இவருக்கு நிகோல்யா என்ற பெயர் வைக்கப்பட்டது. எனினும் *தரீக்-இ உல்ஜய்டு* (ஒல்ஜைடுவின் வரலாறு) என்ற நூலின்படி, ஒல்ஜைடுவுக்கு முதலில் "ஒல்ஜை புகா" என்றும், பிறகு "தெமூதர்" என்றும், கடைசியாக "கர்பண்டா" என்றும் அழைக்கப்பட்டார். அதே நூலில் இவர் பிறந்தபோது மழைபெய்தது என்று குறிப்பிடப்பட்டுள்ளது. மகிழ்ச்சியடைந்த மங்கோலியர்கள் இவரை மங்கோலியப் பெயரான ஒல்ஜைடு என்று பெயரில் அழைத்தனர். இதன் பொருள் மங்கலகரமான என்பதாகும். பிற்காலத்தில் இவர் தன் சகோதரர் கசனுடன் இணைந்து சன்னி இசுலாமுக்கு மதம் மாறினார். இவரது சகோதரரைப் போலவே இவரும் தன் முதல் பாதிப் பெயரை இசுலாமியப் பெயரான *முகமதுவிற்கு* மாற்றினார்.  
பய்டுவிற்கு எதிரான கசனின் சண்டையில் இவர் பங்கெடுத்தார். இவரது சகோதரர் கசன் அரியணை ஏறிய பிறகு இவர் குராசானின் நிர்வாகியாக நியமிக்கப்பட்டார். 1299ஆம் ஆண்டிலிருந்தே கசனுக்கு அடுத்த ஆட்சியாளர் என்று அறிவிக்கப்பட்டிருந்தாலும், கசனின் இறப்பு பற்றிய செய்தியை அறிந்த பிறகு அரியணைக்குப் போட்டியாளர்கள் என்று கருதப்பட்டவர்களை ஒழித்துக்கட்ட இவர் முயற்சி செய்தார். அத்தகைய செயலில் இவர் செய்த முதல் நடவடிக்கையானது கய்கடுவின் மகனான இளவரசன் அலபிரங்கைக் கொன்றது ஆகும். அலபிரங் 30 மே 1304ஆம் ஆண்டு ஒல்ஜைடுவின் தூதன் ஒருவனால் கொல்லப்பட்டார். மற்றொரு சக்திவாய்ந்த அமீரான கோர்க்குதாக்கும் இதேபோலவே பிடிக்கப்பட்டு மரண தண்டனைக்கு உட்படுத்தப்பட்டார்.
# அர்பா கேவுன்

**அர்பா கேவுன்** என்பவர் பாரசீகத்தில் இருந்த மங்கோலிய அரசான ஈல்கானரசின் சிதைவின்போது ஆட்சி செய்த ஈல்கான் ஆவார்.
# அர்பா கேவுன்

## வாழ்க்கை

அர்பாவின் இளமைப் பருவம் பற்றி அதிக தகவல்கள் அறியப்படவில்லை. எனினும் இவர் டொலுயின் மகன் அரிக் போகேயின் வழி வந்தவர் என்று தகவல்கள் தெரிவிக்கின்றன. இவரது தாத்தா மிங்கன் கேவுன் என்பவர் மாலிக் தெமூர் மற்றும் எமீகன் கதுனின் மகன் ஆவார். 1306ஆம் ஆண்டின் கோடை காலத்தில் ஒல்ஜைடுவின் ஆட்சியின் போது ஈரானுக்கு மிங்கன் கேவுன் வந்தார்.
# அர்பா கேவுன்

## ஆட்சி

இவரை அரியணைக்கு அபு சயித்தின் உயரதிகாரியான கியாசல்தீன் முன்மொழிந்தார். இதற்குப் பிறகு ஐந்து நாட்கள் கழித்து கராபக்கில் இவர் முடிசூட்டிக் கொண்டார். தங்க மகுடத்தை அணிவதற்கு பதிலாக ஒரு தோல் கூடாரத்தில் வசித்த இவர், எளிமையான ஒரு இடுப்புப் பட்டையை அரசன் என்ற அடையாளத்திற்காக உடுத்தினார். சீக்கிரமே தங்க நாடோடிக் கூட்டத்தின் உஸ்பெக்கால் நடத்தப்பட்ட படையெடுப்பை எதிர்கொள்ள வேண்டிய நிலை இவருக்கு வந்தது. இவர் இந்தப் படையெடுப்பைத் தோற்கடித்தார். இந்தப் படையெடுப்பைக் காரணமாகக் கூறி அபு சயித்தின் விதவையான பாகுதது கதுனை மரண தண்டனைக்கு உட்படுத்தினார். அபு சயித்திற்கு உஸ்பெக்குடன் இணைந்து பாகுதது கதுன் விடம் வைத்ததாக அர்பா கேவுன் குற்றம் சாட்டினார். பிறகு அபு சயித்தின் சகோதரியும் சுபனின் விதவையுமான சதி பெக்கைத் தன்னுடைய ஆட்சிக்கு சட்டப்பூர்வ அங்கீகாரம் கிடைப்பதற்காகத் திருமணம் செய்து கொண்டார். 1336ஆம் ஆண்டு மார்ச் மாதத்தில் பாருசு மாகாணத்தின் முன்னாள் ஆட்சியாளரான மகமுது ஷா இஞ்சுவையும் இவர் மரண தண்டனைக்கு உட்படுத்தினார். மகமுது இஞ்சு ஏற்கனவே அபு சயித்தைக் கொல்ல முயன்றதற்காகச் சிறையில் அடைக்கப்பட்டிருந்தார். அர்பா கேவுன், தன்னுடைய இராணுவங்களின் ஒட்டுமொத்த தலைமையைச் சேக் அசனிடம் கொடுத்தார்.  
இவர் முஸ்லிம் பழக்க வழக்கங்களைப் பின்பற்றாதவராகக் கருதப்படுகிறார். செங்கிஸ் கானின் யசாவிற்கு அதிக ஆதரவு அளித்தார். கசன் மற்றும் அபு சயித் போன்ற முஸ்லிம் கான்களின் சட்டங்களைப் பெரும்பாலும் தவிர்த்தார். ஒயிரட்டுகளின் ஒரு பிரிவினர் இவரது ஆட்சியை ஏற்றுக்கொள்ளவில்லை. பகுதாதுவின் ஆளுநரான அலி பாட்ஷா, அபு சயித்தின் உறவினர் ஆவார். அவர் ஒயிரட்டுகளின் தலைவராகவும் இருந்தார். அவருக்கும் அரியணைமீது ஒரு ஆசை இருந்தது. அபு சயித்தின் மனைவி தில்சாத் கதுன் கர்ப்பமாக இருப்பதைக் கூறி இவர் மூசா என்பவரை வளர்த்தார். முசா பய்டுவின் பேரன் ஆவார். மூசாவை அரியணைக்கு உரிமையுள்ளவர் என்று இவர் கூறினார். அரிக் போகேயின் வழித்தோன்றல்களுடன் ஒயிரட்டுகளுக்கு இருந்த பாரம்பரிய எதிர்ப்பே இந்தக் கிளர்ச்சிக்கு ஒரு காரணமாக இருந்திருக்கலாம் எனக் கருதப்படுகிறது.  
செக் அசனை நடுநிலையாளராக்கிய பிறகு அர்பாவுடன் போர் புரிய அலி பாட்ஷா மரகாவுக்கு அருகில் இருந்த ஜகாடு சமவெளிக்கு 29 ஏப்ரல் 1336ஆம் ஆண்டு சென்றார். அர்பாவின் இராணுவத்திற்கு 60 அமீர்கள் தலைமை தாங்கினர். அவர்களில் முக்கியமானவர்கள் ஹாஜி தகே, உய்குர் தளபதியான ஓக்ருஞ்ச், தோருத், அல்குவின் மகனான ஒர்துக் ஷா மற்றும் சுபனின் மகனான சோர்கன் சீரா ஆகியோர் ஆவர். எனினும் சீக்கிரமே சில அமீர்கள் அலி பாட்ஷா பக்கம் கட்சி தாவினார். அவர்களில் குறிப்பிடத்தக்கவர்கள் மகமுது எசன் குத்லுக் மற்றும் சுல்தான் ஷா நிக்ருசு ஆகியோர் ஆவர். இந்த யுத்தமானது அர்பாவுக்கு ஒரு தோல்வியாக முடிந்தது. சீக்கிரமே இவர் சுல்தானியாவில் கைது செய்யப்பட்டார். 15 மே 1336 அன்று இவரை மகமுது ஷாவின் மகனான அமீர் ஜலாலல்தீன் மசூத் ஷா கொன்றார்.
# போரிசு சுபாசுகி

**போரிசு வாசிலீவிச் இசுபாசுக்கி** (*Boris Vasilievich Spassky*, *போரிஸ் வாசிலியெவிச் ஸ்பாஸ்கி*; 30 சனவரி 1937 –27 பெப்பிரவரி 2025) ஒரு உருசிய சதுரங்க கிராண்ட்மாஸ்டர் ஆவார். இவர் பத்தாவது உலக சதுரங்க வாகையாளராக இருந்தார். 1969 முதல் 1972 வரை இப்பட்டத்தை வைத்திருந்தார். சுபாசுகி மூன்று உலக வாகையாளர் போட்டிகளில் விளையாடினார்: அவர் 1966 இல் டிக்ரான் பெட்ரோசியனிடம் தோற்றார். 1969 இல் பெட்ரோசியனை தோற்கடித்து உலக சாம்பியனானார்; பின்னர் 1972 இல் ஒரு பிரபலமான போட்டியில் பாபி பிஷ்ஷரிடம் தோற்றார்.
# 1950 இந்தியக் குடியரசுத் தலைவர் தேர்தல்

**இந்தியக் குடியரசுத் தலைவர் தேர்தல், 1950** என்பது இந்தியாவின் முதல் குடியரசுத் தலைவர் பதவிக்கான தேர்தல் ஆகும். இத்தேர்தலை 24 சனவரி 1950 அன்று நடத்திடத் திட்டமிடப்பட்டிருந்தது. இப்பதவிக்கு இராசேந்திர பிரசாத் என்ற ஒரே ஒரு வேட்பாளர் மட்டுமே விண்ணப்பிருந்தார். இதனால் இராசேந்திர பிரசாத் இந்தியக் குடியரசுத் தலைவர் பதவிக்குப் போட்டியின்றித் தேர்ந்தெடுக்கப்பட்டார்.
# 1950 இந்தியக் குடியரசுத் தலைவர் தேர்தல்

## விவரங்கள்

1950ஆம் ஆண்டு சனவரி 24ஆம் தேதி இந்திய அரசியலமைப்பு நடைமுறைக்கு (சனவரி 26, 1950) வருவதற்கு இரண்டு நாட்களுக்கு முன்பு இந்திய அரசியலமைப்பு நிர்ணய மன்றம் கடைசியாகக் கூடியது. அன்று, ஜன கண மன பாடலை இந்தியாவின் தேசிய கீதம் என்று அறிவித்து. அரசியலமைப்பின் இந்தி நகலில் கையெழுத்திட்டு புதிய குடியரசுத் தலைவருக்கு வாக்களித்தனர். பிரசாத் திசம்பர் 1946 முதல் இந்திய அரசியலமைப்பு நிர்ணய மன்றத்தின் தலைவராக இருந்தார். இவர் ஜவஹர்லால் நேருவால் முதல் இந்திய ஜனாதிபதியாக முன்மொழியப்பட்டார். இவரை வல்லபாய் பட்டேல் ஆதரித்தார். பிரசாத்தின் சகோதரி பகவதி தேவி முந்தைய நாள் சனவரி 25 அன்று இறந்துவிட்டார். பதவியேற்பு நிகழ்விற்குப் பின்னர் இராஜேந்திரப் பிரசாத் தனது சகோதரியின் இறுதிச் சடங்கில் கலந்து கொண்டார்.
# ச. சந்திரன்

**ச. சந்திரன்** (*S. Chandran*) என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். திருத்தணியினைச் சார்ந்த இவர் சென்னைப் பல்கலைக்கழகத்தில் இளங்கலைப் பட்டத்தினையும் பெங்களூரில் உள்ள விவேகானந்த சட்டக் கல்லூரியில் இளநிலைச் சட்டம் பட்டத்தினைப் பெற்றுள்ளார். இவர் 2021-ல் நடைபெற்ற தமிழ்நாடு சட்டப் பேரவைத் தேர்தலில்திராவிட முன்னேற்றக் கழக வேட்பாளராகத் திருத்தணி சட்டமன்றத் தொகுதியிலிருந்து தேர்ந்தெடுக்கப்பட்டார். .
# அ. ப. ஜெயசங்கரன்

**அ. ப. ஜெயசங்கரன்** (*A. P. Jayasankaran*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் சேலம் மாவட்டம் ஆத்தூரைச் சார்ந்தவர். பொறியியலில் பட்டயப்படிப்பினை முடித்த இவர், 2021ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் அனைத்திந்திய அண்ணா திராவிட முன்னேற்றக் கழக வேட்பாளராக ஆத்தூர் சட்டமன்றத் தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.
# அ. ப. ஜெயசங்கரன்

## போட்டியிட்ட தேர்தல்

| 2021 தமிழ்நாடு சட்டமன்றத் தேர்தல் | ஆத்தூர் | அ.தி.மு.க | வெற்றி | 48.16 | கே.சின்னதுரை | தி.மு.க | 43.99% | } |
| --- | --- | --- | --- | --- | --- | --- | --- | --- |
# சு. சதாசிவம்

**சு. சதாசிவம்** (*S. Sadhasivam*) என்பவர் இந்திய அரசியல்வாதி ஆவார். இவர் தமிழ்நாட்டின் சட்டமன்ற உறுப்பினராக உள்ளார். சேலம் மாவட்டம் மேட்டூரைச் சார்ந்த இவர், சிதம்பரம் அண்ணாமலைப் பல்கலைக்கழகத்தில் முதுகலைப் பட்டம் பெற்றுள்ளார். இவர் 2021-ல் நடைபெற்ற தமிழ்நாடு சட்டமன்றத் தேர்தலில்பாட்டாளி மக்கள் கட்சி வேட்பாளராக மேட்டூர் தொகுதியில் போட்டியிட்டுத் தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார்.
# சு. சதாசிவம்

## போட்டியிட்ட தேர்தல்

| 2021 தமிழ்நாடு சட்டமன்றத் தேர்தல் | மேட்டூர் | பா.ம.க | வெற்றி | 44.43 | எஸ். ஸ்ரீநிவாசப்பெருமாள் | தி.மு.க | 44.13 | } |
| --- | --- | --- | --- | --- | --- | --- | --- | --- |
# தமிழக இடைத்தேர்தல்கள், 1952-1995

**தமிழ்நாடு இடைத்தேர்தல், 1952-1995** (*1952–1995 Tamil Nadu by-elections*) என்பது 1952 முதல் 1995 வரை வெவ்வேறு காலகட்டங்களில் தமிழ்நாட்டில் நடைபெற்ற இடைத்தேர்தல்களின் பட்டியல் ஆகும்.
# தமிழக இடைத்தேர்தல்கள், 1952-1995

### 1993

பழனி நாடாளுமன்ற உறுப்பினர் சேனாபதியின் மறைவால் இடைத்தேர்தல் நடந்தது.
# தமிழக இடைத்தேர்தல்கள், 1952-1995

### 1985

திருச்செந்தூர் நாடாளுமன்ற உறுப்பினர் கே. டி. கோசல்ராம் மறைந்ததால் இடைத்தேர்தல் நடந்தது.
# தமிழக இடைத்தேர்தல்கள், 1952-1995

### 1982

பெரியகுளம் மக்களவை இடைத்தேர்தல் சி. என். நடராஜன் மறைந்ததால் நடந்தது.
# தமிழக இடைத்தேர்தல்கள், 1952-1995

### 1979

நாகப்பட்டினம் மக்களவைத் தொகுதி இடைத்தேர்தல் சித்தமல்லி கோவிந்தன் முருகையன் மறைவால் நடந்தது. தஞ்சாவூர் சட்டமன்ற இடைத்தேர்தலும் இந்த ஆண்டில் நடைபெற்றது.  
- குறிப்பு: எஸ். சிங்ரவடிவேல் காங்கிரசுடன் (இந்திரா பிரிவு) வேட்பாளராகப் போட்டியிட்டார்.
# தமிழக இடைத்தேர்தல்கள், 1952-1995

### 1973

திண்டுக்கல் நாடாளுமன்ற தொகுதியின் இடைத்தேர்தல் எம். ராஜாங்கம் மறைந்ததால் நடந்தது.
# அவதார்: தி வே ஆப் வாட்டர்

**அவதார்: தி வே ஆப் வாட்டர்** (*Avatar: The Way of Water*) என்பது 2022 ஆம் ஆண்டு ஜேம்ஸ் கேமரூன் இயக்கத்தில் வெளிவந்த அமெரிக்க நாட்டு காவிய அறிபுனைத் திரைப்படம் ஆகும். இது 2009 ஆம் ஆண்டு வெளியான அவதார் என்ற படத்தின் தொடர்சியாக லைட்ஸ்டார்ம் என்டர்டெயின்மென்ட் மற்றும் டி.எஸ்.ஜி என்டர்டெயின்மென்ட் ஆகிய நிறுவனங்கள் இணைந்து தயாரிக்க, 20ஆம் சென்சுரி பாக்ஸ் நிறுவனம் மூலம் விநியோகம் செய்யப்படுகிறது.  
இந்த திரைப்படம் ஜேம்ஸ் கேமரூன் இணைந்து ஜான் இலாண்டாவ் என்பவரும் தயாரிக்க, ஜேம்ஸ் கேமரூன் மற்றும் ஜோஷ் பீரீட்மேன் ஆகியோரின் திரைக்கதையில், சாம் வோர்த்திங்டன், ஜோ சல்டனா, சிகர்னி வேவர், இசுடீபன் லாங், கிளிப் கர்டிசு, சிசிஎச் பவுண்டர், எடி பால்கோ, ஜெமைன் கிளமென்ட் மற்றும் கேட் வின்ஸ்லெட் போன்ற பலர் நடிப்பில் உருவாக்கப்பட்டுள்ளது.  
இயக்குநர் மற்றும் தயாரிப்பாளரான கேமரூன் என்பவர் அவதார் படம் வெற்றியடைந்தால் அதன் தொடர்ச்சிகளை உருவாக்க விரும்புவதாக 2006 இல் கூறியிருந்தார். முதல் படத்தின் பரவலான வெற்றியைத் தொடர்ந்து 2010 இல் முதல் இரண்டு தொடர்ச்சிகளை அறிவித்தார், அதை தொடர்ந்து 2014 ஆம் ஆண்டில் இதன் தொடர்ச்சியை வெளியிடும் நோக்கத்தில் இருந்தார். இருப்பினும், நீருக்கடியில் காட்சிகளைப் படம்பிடிப்பதற்காக புதிய தொழில்நுட்பத்தை உருவாக்க வேண்டியதன் அவசியம் இருப்பதனால், இதற்கு முன்பு செய்யப்படாத ஒரு சாதனை, படக்குழுவினர் அதிக நேரம் வேலை செய்வதற்கு குறிப்பிடத்தக்க தாமதத்திற்கு வழிவகுத்தது. இப்படத்திற்கான முதற்கட்ட படப்பிடிப்பு ஆகஸ்ட் 15, 2017 அன்று கலிபோர்னியாவின் மன்ஹாட்டன் கடற்கரையில் தொடங்கியது, அதைத் தொடர்ந்து செப்டம்பர் 25, 2017 அன்று நியூசிலாந்தில் அவதார் 3 உடன் ஒரே நேரத்தில் முதன்மை புகைப்படம் எடுக்கப்பட்டது. இருப்பினும் கோவிட்-19 பெருந்தொற்று நோய் காரணமாக தயாரிப்பு தடைபட்ட போதிலும், படப்பிடிப்பு மூன்று ஆண்டுகளுக்குப் பிறகு, செப்டம்பர் 2020 இன் இறுதியில் முடிவடைந்தது.  
இப் படத்தின் திரையரங்கு வெளியீடு மீண்டும் மீண்டும் தாமதத்திற்கு உட்பட்டது, சமீபத்தியது ஜூலை 23, 2020 அன்று நிகழும் என அறிவிக்கப்பட்டு, இது தற்போது திசம்பர் 16, 2022 அன்று வெளியிட திட்டமிடப்பட்டுள்ளது, பின்வரும் மூன்று தொடர்ச்சிகள் முறையே டிசம்பர் 20, 2024, திசம்பர் 18, 2026 மற்றும் திசம்பர் 22, 2028 ஆகிய தேதிகளில் வெளியிடப்படும் என்று அறிவிக்கப்பட்டது.
# மாரோ பியோர்

**மாரோ பியோர் ** (பிறப்பு:நவம்பர் 17, 1964) என்பவர் இத்தாலி நாட்டு ஒளிப்பதிவாளர் ஆவார். இவர் டிரெய்னிங் டே (2001), தி ஹைர்: டிக்கர், டியர்ஸ் ஆஃப் தி சன் (2003), ஸ்மோக்கின் ஏசஸ் (2007) மற்றும் தி கிங்டம் (2007) போன்ற படங்களில் பணியாற்றினார். அதை தொடர்ந்து 2009 ஆம் ஆண்டு வெளியான அவதார் என்ற திரைப்படத்திற்காக 82ஆவது அகாதமி விருதுகளில் சிறந்த ஒளிப்பதிவாளருக்கான அகாடமி விருதை வென்றார்.  
இவர் ட்ரேசி டேக்ஸ் ஆன் என்ற தொலைக்காட்சி தொடரின் ஒளிப்பதிவாளராகவும் பணியாற்றினார். அத்துடன் இசுபைடர்-மேன்: நோ வே ஹோம் படத்திற்கான புகைப்பட இயக்குநராக இருந்துள்ளார்.
# பள்ளியின் முதல் நாள்

**பள்ளியின்** **முதல் நாள்** (First day of school) ஒரு கல்வியாண்டின் முதல் நாளாகும். இது வழக்கமாக வடக்கு அரைக்கோளத்தில் ஆகஸ்ட் அல்லது செப்டம்பரிலும் ,தெற்கு அரைக்கோளத்தில் சனவரி அல்லது பிப்ரவரியிலும் இருக்கும், ஆனால் இந்த கால அளவானது நாட்டுக்கு நாடு வேறுபடும்.
# பள்ளியின் முதல் நாள்

## ஆசியா மற்றும் ஆப்பிரிக்கா

### எகிப்து

எகிப்தில், கல்வி ஆண்டு பொதுவாக செப்டம்பர் மூன்றாம் பிற்பகுதியில் (குறிப்பாக செப்டம்பர் கடைசி பத்து நாட்களில் முதல் சனிக்கிழமை) தொடங்குகிறது. எடுத்துக்காட்டாக, 2019 இல், பள்ளி செப்டம்பர் 21, சனிக்கிழமை தொடங்கியது, 2018 இல், அது செப்டம்பர் 22 சனிக்கிழமை தொடங்கியது. இந்த தேதிகள் கல்வி அமைச்சகம் (எகிப்து) மற்றும் உயர்கல்வி அமைச்சகம் ஆகியவற்றால் வழங்கப்படுகின்றன. இவை உள்ளூர் பள்ளிகள் மற்றும் பல்கலைக்கழகங்கள் அனைத்திற்கும் பொருந்தும். இருப்பினும், தனியார் நிறுவனங்களாக இருப்பின் அவர்களது விருப்பதிற்கு ஏற்ப நாளினைத் தேர்வு செய்யலாம். பொதுப் பள்ளிகள் மற்றும் தேசியப் பள்ளிகளுக்கான கல்வி ஆண்டு இரண்டு பருவங்களைக் கொண்டுள்ளது, ஒவ்வொன்றும் சுமார் 15 வாரங்கள் இருக்கும் . ஆனால் இந்தக் கால அளவானது தரம் அல்லது பாடங்களைப் பொறுத்து மாறுபடலாம்.
# பள்ளியின் முதல் நாள்

## ஆசியா மற்றும் ஆப்பிரிக்கா

### மொராக்கோ

மொராக்கோவில், கல்வியாண்டு செப்டம்பரில் தொடங்கி சூன்/சூலை தொடக்கத்தில் முடிவடைகிறது. பருவம் 1 (இலையுதிர் காலம்): செப்டம்பர் - சனவரி வரை , பருவம் 2 (வசந்த காலம்): பிப்ரவரி - சூன்/சூலை தொடக்கத்தில் முடிவடைகிறது.
# பள்ளியின் முதல் நாள்

## ஆசியா மற்றும் ஆப்பிரிக்கா

### இந்தியா

இந்தியாவில் கோடை விடுமுறைக்குப் பிறகு சூன் மாதம் பள்ளிகள் மீண்டும் திறக்கப்படுகின்றன. ஆரம்ப, இடைநிலை மற்றும் உயர்நிலைப் பள்ளிகள் உட்பட K-12 முழுமைக்கும் இது பொருந்தும். மாநில வாரியப் பள்ளிகள் மார்ச் அல்லது ஏப்ரல் மாதங்களில் ஆண்டுத் தேர்வுகளை நடத்துகின்றன, மேலும் கோடை விடுமுறைக்குப் பிறகு சூன் மாதத்தில் புதிய கல்வி ஆண்டு தொடங்கும். இருப்பினும், ICSE மற்றும் CBSE போன்ற சில வாரியங்களுக்கு இது மாறுபடும். அவர்களின் ஆண்டுத் தேர்வுகள் பிப்ரவரி மாதத்தில் நடத்தப்படுகின்றன, அதன் பிறகு புதிய கல்வி ஆண்டு மார்ச் கடைசி வாரத்தில் தொடங்குகிறது.
# பள்ளியின் முதல் நாள்

## ஆசியா மற்றும் ஆப்பிரிக்கா

### இந்தோனேசியா

இந்தோனேசியாவில், பள்ளியின் முதல் நாள் பொதுவாக சூலை நடுப்பகுதியில் இருக்கும்.
# பள்ளியின் முதல் நாள்

## ஆசியா மற்றும் ஆப்பிரிக்கா

### ஈரான்

ஈரானில், பள்ளியின் முதல் நாள் செப்டம்பர் பிற்பகுதியில் இருக்கும்.
# பள்ளியின் முதல் நாள்

## ஆசியா மற்றும் ஆப்பிரிக்கா

### இஸ்ரேல்

இஸ்ரேலில் பள்ளியின் முதல் நாள் செப்டம்பர் 1 ஆக இருக்கும் அன்றைய நாள் ஓய்வு நாளாக இருந்தால் செப்டம்பர் 2ஆம் நாள் பள்ளி திறக்கப்படும் தொடக்கப்பள்ளிக்கு சூன் 30-ம் தேதியும், மேல்நிலை மற்றும் உயர்நிலைப் பள்ளிகளுக்கு சூன் 20-ம் தேதியும் பள்ளிக் கடைசி நாள்.
# பள்ளியின் முதல் நாள்

## ஆசியா மற்றும் ஆப்பிரிக்கா

### போர்ச்சுகல்

போர்ச்சுகலில் பள்ளி செப்டம்பர் தொடக்கத்தில், முதல் வாரத்தில் தொடங்குகிறது. 2019 ஆம் ஆண்டில் பள்ளி செப்டம்பர் 10-13 க்கு இடையில் தொடங்குகிறது.
# சுரநிமல

உருகுணை இராச்சியத்திலுள்ள கொத்திவாலா வட்டாரத்தின், கந்தக வித்திக என்ற கிராமத்தின் குலத் தலைவனாக சங்கன் என்றொருவன் இருந்தான். அவனுக்கு ஏழு பிள்ளைகள் இருந்தார்கள். அவனது ஏழாவது பிள்ளையான "நிமலன்/நிமல" 10 யானைகளின் பலம் பொருந்தியவன்.
# சுரநிமல

## உருகுணை இராட்சியத்திலிருந்து ஒரு அழைப்பு

உருஹுனையின் மன்னனான காவன்தீசனின் இன்னொரு மனைவி மூலம் பிறந்த மகன் தீக அபயன். இவனுக்கு காவன்தீசன் மகாவலி கங்கையைத்தாண்டி தமிழர்கள் வராமல் தடுக்க கச்சக பாலத்தின் அருகே காவல் காக்கும் பொறுப்பு ஒப்படைக்கப்படைத்தான். இதற்காக உருகுணை இராட்சியத்தில் இருந்து இரண்டு ஜோயனை தூரத்துக்குக்குள் வாசிக்கும் ஒவ்வொரு பிரபுக்குடும்பங்களிலிருந்தும் ஒவ்வொருவர் காவலுக்கு வர வேண்டுமென தீக அபயன் ஏற்பாடு செய்திருந்தான்.  
இவ்வழைப்பிதழ் சங்கன் என்ற பிரபுக்குடும்பத்திட்கும் வந்தடைந்தது. அதில் ஒரு பிள்ளையை அனுப்ப வேண்டுமென இளவரசன் அபயன் கூறியிருந்தான்.
# சுரநிமல

## இளவரசனுடனான சந்திப்பு

நிமலனின் சோம்பேறித்தனத்தைகண்டு கோபம் கொண்டிருந்த அவனது ஆறு சகோதரர்களும் காவலுக்கு இவன் போகவேண்டுமென்று விரும்பினர். ஆனால் இவனுடைய தாயும் தந்தையும் அவ்வாறு விரும்பவில்லை. மற்ற சகோதரர்களிடம் கோபம் கொண்டவனாக அவன் அதிகாலையில் 3 யோயனை தூரம் சென்று சூரிய உதயத்துக்கு முன்பே இளவரசனைக் கண்டான்.
# சுரநிமல

## இளவரசனுடனான சந்திப்பு

### தீக அபயன் இளவரசனின் சோதனை

இளவரசன் இவனை சோதிப்பதற்காக வெகுதூரம் போக வேண்டிய வேலை ஒன்றைக் கொடுத்தான்.  
சேத்திய மலைக்கு அருகே துவார மண்டல கிராமத்தில் என்னுடைய நண்பனான குண்டலி என்ற பிராமணன் இருக்கிறன். அவனிடம் வெளிநாட்டிலிருந்து வந்த பொருள்கள் உள்ளன. அவனிடம் சென்று அவன் கொடுக்கும் பொருட்களைக்கொண்டுவா! என்று சொல்லி உணவளித்த பின்பு ஒரு லிகிதத்துடன் அவனை அனுப்பி வைத்தான்.  
அனுராதபுரத்தை நோக்கி 9 யோயனை தூரம் நடந்து மதியானத்துக்குள் அவன் பிராமணன் இருக்குமிடத்தை அடைந்து விட்டான்.
# சுரநிமல

## இளவரசனுடனான சந்திப்பு

### பிராமணனின் முடிவு

"குளத்தில் குளித்துவிட்டு பிறகு என்னிடம் வா!" என்றான் பிராமணன். அதற்கு முன் அனுராதபுரத்திட்கு வந்திராத "நிமலன்" தீஸவாவிக்கு சென்று குளித்துவிட்டு தூபராமவிலுள்ள விஹாரைக்கும், புனித போதி மரத்துக்கும் வணக்கம் செய்துவிட்டு நகரிட்க்குள் சென்றான்.  
நகரை சுற்றிபார்த்துவிட்டு, வாசனை திரவியங்களையும் வாங்கிக்கொண்டதும் வடக்கு வாசல் வழியே சென்று தாமரை மலர்களை வாங்கிக்கொண்டு பிரமணனிடம் வந்தான். பிராமணன் நடந்தவற்றை கேட்டுஅறிந்தான். காலையில் நடந்து வந்ததையும் இப்போது நடந்துபோய்விட்டு வந்ததையும் கேள்விப்பட்டு வியப்பிலாழ்ந்தான். ஏனெனில் உணவேதும் உட்கொள்ளாமல் குறிப்பிட்ட நேரத்திற்குள் அவன் விரைவாக வந்தமையால் பிராமணன் வியப்படைந்தான்.  
எனவே இவன் தமிழர்களுக்கு அருகில் வாசிக்ககூடாதென்று கருதி உணவு மற்றும் புன்னவதன உடைகளையும் மற்றும் பல பொருட்களையும் அளித்து இளவரசனிடம் அனுப்பிவைத்தான். மாலை மங்கு முன் இளவரசனிடம் வந்து சேர்ந்தான். பிராமணன் கொடுத்த லிகிதத்தையும் மற்றைய பொருட்களையும் இளவரசனிடம் கொடுத்த போது அவன் மனமகிழ்ந்து பரிசளித்து கௌரவிதான்.
# சுரநிமல

## காவன் தீசனிடத்தில்

பரிசுப்பொருட்களை பெற்றோரிடத்தில் ஒப்படைத்துவிட்டு தீக அபயன், இளவரசனிடம் சென்ற போது நிமலவை காவன்தீசனிடம் அனுப்பி வைத்தான். காவன்தீசன் அவனை துட்டகைமுனுவிடம் சேவை செய்ய அனுப்பிவைத்தான்.
# சுரநிமல

## யுத்தம்

பிற்காலத்தில் நடந்த காமினி (துட்டகைமுனு) – எல்லாளன் போரின்போது காமினி சார்பாக போரிட்டான்.  
இவ்யுத்தத்தில் எல்லாளனின் விஜிதபுரம் கோட்டையை கைப்பற்றுவதட்கு பெரும் பங்காற்றினான். நந்தி மித்திர<nowiki/>ன் மற்றும் அவனுடைய யானையுடன் சேர்ந்து நிமலனும் கோட்டையின் தெற்குப்புறத்தை தாக்கினார்கள்.  
எல்லாளனின் தளபதி "தீகஜந்து" காமினியை கொல்லமுற்பட்டபோது இவனே துட்டகைமுனுவைய்க்காப்பாற்றினான்.
# பாட்டி யென்கின்சு

**பாட்ரிசியா லியா யென்கின்சு** (பிறப்பு: சூலை 24, 1971) என்பவர் அமெரிக்க நாட்டு திரைப்பட திரைப்பட இயக்குநர், திரைக்கதை ஆசிரியர் மற்றும் திரைப்படத் தயாரிப்பாளர் ஆவார். இவர் மான்ஸ்டர் (2003), வொண்டர் வுமன் (2017), மற்றும் வொண்டர் வுமன் 1984 (2020) ஆகிய திரைப்படங்களை இயக்கியுள்ளார்.  
இவர் இயக்கிய மான்ஸ்டர் படத்திற்காக சிறந்த முதல் அம்சத்திற்கான இன்டிபென்டன்ட் சிபிரிட் விருதையும் மற்றும் அமெரிக்கன் பிலிம் இன்ஸ்டிடியூட் இன் பிராங்க்ளின் ஜே. ஷாஃப்னர் விருதையும் வென்றார். அதை தொடர்ந்து தி கில்லிங் (2011) என்ற தொடரின் ஒரு கதை அத்தியாயத்தை இயக்கியத்ததற்காக இவர் பிரைம் டைம் எம்மி விருது பரிந்துரையையும், நாடகத் தொடரில் சிறந்த இயக்குனருக்கான டைரக்டர்ஸ் கில்ட் ஆஃப் அமெரிக்கா விருதையும் பெற்றார். இவர் 2017 ஆம் ஆண்டில், டைம் இதழின் ஆண்டின் சிறந்த நபருக்கான பட்டியலில் ஆறாவது இடத்தைப் பிடித்தார்.
# பாட்டி யென்கின்சு

## ஆரம்பகால வாழ்க்கை

யென்கின்சு என்பவர் சூலை 24, 1971 ஆம் ஆண்டில் கலிபோர்னியாவில் உள்ள விக்டர்வில்லில், வியட்நாம் போரில் வெள்ளி நட்சத்திரத்தைப் பெற்ற விமானப்படைத் தலைவரும் போர் விமானியுமான வில்லியம் டி. ஜென்கின்ஸ் மற்றும் சான் பிரான்சிஸ்கோவில் சுற்றுச்சூழல் விஞ்ஞானியாகப் பணியாற்றிய எமிலி ரோத் ஆகியோருக்கு மகளாகப் பிறந்தார். இவருக்கு எலைன் ரோத் என்ற மூத்த சகோதரி உண்டு.
# பாட்டி யென்கின்சு

## திரைப்படங்கள்

| - | 2003 | மான்ஸ்டர் |
| --- | --- | --- |
| 2017 | வொண்டர் வுமன் |  |
| 2020 | வொண்டர் வுமன் 1984 | } |
# வெளிறிய சின்ன ஆந்தை

**வெளிறிய சின்ன ஆந்தை** (*Pallid scops owl*)(*ஓட்டசு புரூசி*) என்பது மத்திய கிழக்கிலிருந்து மேற்கு மற்றும் மத்திய ஆசியா வரையிலான காணப்படும் சிறிய ஆந்தை ஆகும். சில சமயங்களில் **வரிச் சின்ன ஆந்தை** என்று அழைக்கப்படுகிறது.
# வெளிறிய சின்ன ஆந்தை

## விளக்கம்

வெளிறிய சின்ன ஆந்தை என்பது யூரேசியா சிறிய ஆந்தை போன்ற தோற்றத்தில் சிறிய காதுகள் கொண்ட ஆந்தை ஆகும். ஆனால் இவற்றின் முதுகில் மிகவும் தனித்துவமான கோடுகள் மற்றும் குறைவான சிக்கலான அடையாளங்கள் உள்ளன.
# வெளிறிய சின்ன ஆந்தை

## பரவல்

வெளிறிய சின்ன ஆந்தை மத்திய கிழக்கிலிருந்து மேற்கு மற்றும் நடு ஆசியா வரை பரவியுள்ளது. சில பறவைகள் குளிர்காலத்தில் அரேபியத் தீபகற்பம், எகிப்து மற்றும் பாக்கித்தான் வரை வலசை போகும். இது மரங்கள் மற்றும் புதர்களைக் கொண்ட பகுதி-திறந்த பகுதிகளில் வாழ்கிறது. இதனுடைய வாழிட வரம்பு என்று மதிப்பிடப்பட்டுள்ளது. இதன் இனப்பெருக்க கால வரம்பு ஆகும்.  
2015ஆம் ஆண்டில், இசுரேலின் பிளவு பள்ளத்தாக்கில் 400 இணைகளுக்கு மேலான புதிய ஆந்தைகள் கண்டறியப்பட்டது. மேலும் 2016ஆம் ஆண்டில் ஜோர்தானில் (கிழக்கே ஜோர்தன் நதி வரை) புதிய ஆந்தைகள் காணப்பட்டன. இவை அனைத்தும் பனைத் தோட்டங்களில் கூடு கட்டுகின்றன.  
இந்தியாவில் குசராத்து, மத்தியப் பிரதேசம் மற்றும் ராஜஸ்தான் மாநிலங்களிலிருந்து பல பதிவுகள் உள்ளன. மேலும் தென் மாநிலமான கேரளாவில் உள்ள நெல் வயல்களிலிருந்து இந்த சிற்றினத்தின் பதிவு உள்ளது.
# வெளிறிய சின்ன ஆந்தை

## நடத்தை

### உணவு

முதன்மையாக வெளிறிய சின்ன ஆந்தை, பூச்சி உண்ணி. ஆந்தையின் உணவில் பூச்சிகள், பல்லிகள், சிலந்திகள் மற்றும் சிறிய பாலூட்டிகள் அடங்கும். இது எப்போதாவது பகலில் வேட்டையாடுகிறது. மேலும் வௌவால்கள் மற்றும் பூச்சிகளை இறக்கையில் எடுத்துச் செல்வதாக அறியப்படுகிறது.
# வெளிறிய சின்ன ஆந்தை

## நடத்தை

### கூடு கட்டுதல்

ஏப்ரல் மற்றும் சூன் மாதங்களுக்கு இடையில் எந்த நேரத்திலும் இனப்பெருக்கம் நடைபெறுகிறது. இக்காலத்தில் மரங்கொத்தி துளை போன்ற ஒரு மரத்தின் குழியில் 4 முதல் 6 முட்டைகள் வரை இடும். அடைகாக்கும் காலம் தோராயமாக 27 நாட்கள் ஆகும். மேலும் 30 நாட்களில் குஞ்சுகள் வளர்ந்து கூட்டைவிட்டு வெளியேறும்.
# வெளிறிய சின்ன ஆந்தை

## நடத்தை

### குரல்

வெளிறிய சின்ன ஆந்தையின் அழைப்பு என்பது குறைந்த, புறா போன்ற குறிப்புகளின் வரிசையாகும்.
# சிவப்பு நிற சிறிய ஆந்தை

**சிவப்பு நிற சிறிய ஆந்தை** (*Reddish scops owl*)(*ஓட்டசு உரூபெசென்சு*) என்பது தென்கிழக்கு ஆசியாவில் காணப்படும் ஆந்தை சிற்றினம் ஆகும்.
# சிவப்பு நிற சிறிய ஆந்தை

## விளக்கம்

இந்த ஆந்தையின் காதில் குஞ்சத்துடனும் ஒட்டுமொத்த உடலும் சிவப்பு-பழுப்பு தோற்றத்துடன் கூடியது. மிகச் சிறிய ஆந்தை ஆகும்.  
அளவு: இதனுடைய உடலின் நீளம் 15 முதல் 18 செ.மீ. வரையிலும் இறக்கையின் நீளம் 12.7 முதல் 13.7 செ.மீ. வரையும், வால் நீளம் 5.8 முதல் 6.8 செ.மீ. வரையிலும் இருக்கும். சிவப்பு நிற சிறிய ஆந்தையின் எடை 70.5 முதல் 83 கிராம் வரை இருக்கும்.
# சிவப்பு நிற சிறிய ஆந்தை

## நடத்தை

இந்த ஆந்தையின் நடத்தைக் குறித்து அதிகம் அறியப்படவில்லை. சிவப்பு நிற சிறிய ஆந்தை இரவாடி வகையினைச் சார்ந்தது. மற்ற சிறிய ஆந்தைகளைக் காட்டிலும் பொதுவாகக் காடுகளில் குறைந்த மட்டத்தில் காணப்படுகிறது.
# சிவப்பு நிற சிறிய ஆந்தை

## நடத்தை

### குரல்

நல்ல இடைவெளியில் உச்சரிக்கப்படும் "ஹீஓ" என்ற வெற்று ஒலி
# சிவப்பு நிற சிறிய ஆந்தை

## நடத்தை

### உணவு

பூச்சிகள், முக்கியமாக வெட்டுக்கிளிகள் மற்றும் கிரிகெட்டுகள். இந்த ஆந்தை நண்டுகளை எடுத்துச் செல்வதாகவும் அறியப்படுகிறது.
# சிவப்பு நிற சிறிய ஆந்தை

## இனப்பெருக்கம்

குறைந்த அளவுத் தகவல்களே இதன் இனப்பெருக்கம் குறித்துக் கிடைக்கின்றன. மரத்துளைகள், மற்றும் பழைய பார்பெட் அல்லது மரங்கொத்தி துளைகளில் இனப்பெருக்கம் செய்கின்றன. சாவகம் தீவில், மார்ச் மற்றும் ஏப்ரல் மாதங்களில் முட்டைகள் கண்டுபிடிக்கப்பட்டுள்ளன. மேலும் சூலை நடுப்பகுதியில் ஒரு தாழ்வான கூடு காணப்பட்டது.
# சிவப்பு நிற சிறிய ஆந்தை

## வாழ்விடம்

சிவப்பு சிறிய ஆந்தையானது தாழ் நிலப் பசுமையான, மலையடிவார மற்றும் சப்மண்டேன் காடுகளிலும், முதன்மை மற்றும் இரண்டாம் நிலை காடுகளிலும் காணப்படுகிறது. பெரும்பாலும் தாழ் நிலங்களில் காணப்படும் இந்த ஆந்தைகள் 1350மீ உயரம் வரையும் பதிவு செய்யப்பட்டுள்ளது.
# சிவப்பு நிற சிறிய ஆந்தை

## பரவல்

தாய்லாந்து தீபகற்பத்தின் தெற்குப் பகுதி, மலாய் தீபகற்பம், சுமாத்திரா, சாவகம் மற்றும் போர்னியோ தீவுகளில் காணப்படுகிறது.
# நாகப்பட்டினம் இடைத்தேர்தல், 1979

**நாகப்பட்டினம் இடைத்தேர்தல், 1979** (1979 Nagapattinam by-election) என்பது 17 சூன் 1979 அன்று நாகப்பட்டினம் மக்களவை (இந்திய நாடாளுமன்றத்தின் கீழ்சபை) நடைபெற்ற இடைத்தேர்தல் ஆகும். இத்தேர்தல் 1979ஆம் ஆண்டு தமிழ்நாடு மாநிலத்தில் கொல்லப்பட்ட மூன்று முக்கிய பொதுவுடைமைக் கட்சித் தலைவர்களில் ஒருவரான சி. கோ. முருகையன் அப்போதைய இந்தியப் பொதுவுடைமைக் கட்சியின் நாடாளுமன்ற உறுப்பினர் மரணத்தினால் நடத்தப்பட்டது. நாகப்பட்டினம் மக்களவைத் தொகுதி பட்டியல் சாதியினருக்கு ஒதுக்கப்பட்டது.  
1979 வாக்கில் இந்திய தேசிய காங்கிரசிலிருந்து இந்தியப் பொதுவுடைமை கட்சி விலகியிருந்தது. இந்திய பொதுவுடைமை கட்சி வேட்பாளர் கே.முருகையனுக்குத் திராவிட முன்னேற்றக் கழகம் மற்றும் இந்தியப் பொதுவுடைமைக் கட்சி (மார்க்சிஸ்ட்) ஆதரவு தெரிவித்துள்ளன.  
அனைத்திந்திய அண்ணா திராவிட முன்னேற்றக் கழகத்தின் வேட்பாளர் மு. மகாலிங்கத்திற்குக் காங்கிரசு (ஐ) ஆதரவு தெரிவித்தது. நாகப்பட்டினம் இடைத்தேர்தலுடன் தஞ்சாவூர் மக்களவைத் தொகுதிக்கும் ஒரே நேரத்தில் இடைத்தேர்தல் நடைபெற்றது. தஞ்சாவூரில் காங்கிரசு (இந்திரா) வேட்பாளரை அதிமுக ஆதரித்தது. அதிமுக மேலிடப் பொறுப்பாளர் எம். ஜி. இராமச்சந்திரன் தேர்தல் பிரச்சாரத்தின் போது இரு தொகுதிகளிலும் சுற்றுப்பயணம் மேற்கொண்டார்
# நாகப்பட்டினம் இடைத்தேர்தல், 1979

## பின்விளைவு

இந்த இடைத்தேர்தல் வெற்றியினை இடதுசாரி மற்றும் மக்களாட்சி சக்திகளுக்குக் கிடைத்த வெற்றி என்று பொதுவுடைமைக் கட்சி கொண்டாடியது. இருப்பினும், மார்க்சிஸ்ட் கட்சியின் மாநிலத் தலைவர் மிகவும் எச்சரிக்கையான தொனியை எடுத்துக் கொண்டார். இடைத்தேர்தல் முடிவுகள் "தமிழகத்தில் எதேச்சதிகார சக்திகள் இன்னும் வலுவாக இருப்பதைக் காட்டுகிறது" என்று கூறினார்.
# விக்கிப்பீடியா:உங்களுக்குத் தெரியுமா/சூலை 24, 2022

- **கிறிஸ்டினா கோக்** (*படம்*) விண்வெளியில் நீண்டகாலம் இருந்த பெண் சாதனையாளர் ஆவார்.
- **கிமு 479 பொடிடேயா நிலநடுக்கம்** என்பது மனித வரலாற்றில் பதிவான மிகப் பழமையான ஆழிப்பேரலை ஆகும்.
- பொதுவாக "இன்காக்களில் தொலைந்த நகரம்" என அழைக்கப்பட்டு வந்த **மச்சு பிக்ச்சு** இன்கா பேரரசின் வரலாற்றுச் சின்னமாகக் கருதப்படுகிறது.
- தமிழின் முதல் சூழலியல் திரைப்படம் 1982 இல் வெளியான **ஏழாவது மனிதன்** ஆகும்.
- கழுகு எடுத்துச் சென்ற ஆமை **எசுக்கிலசு** தலையில் விழுந்ததால், அவர் இறந்தார் என நம்பப்படுகிறார்.
# பிரபோதனம்

**பிரபோதனம்** (*Prabodhanam*) என்பது இந்தியாவின் கேரளாவில் உள்ள கோழிக்கோடு நகரத்திலிருந்து மலையாள மொழியில் வெளியிடப்படும் ஒரு வாராந்திரி இசுலாமிய இதழாகும்.
# பிரபோதனம்

## வரலாறு

பிரபோதனம் 1949 ஆம் ஆண்டில் ஒரு மாத வெளியீடாகத் தொடங்கியது. ஆனால் பின்னர் 1964 ஆம் ஆண்டு வார இதழாக மாற்றப்பட்டது. இந்த இதழ் அதிகாரப்பூர்வமாக சமாத்-இ-இசுலாமி இந்தின் கேரளக் கிளையுடன் இணைக்கப்பட்டுள்ளது. சமாத்-இ-இசுலாமி இந்தின் கேரள அல்காவின் நிறுவனத் தலைவர்களான வி.பி. முகமது அலி மற்றும் கே.சி. அப்துல்லா மௌலவி ஆகியோரால் பிரபோதனம் பத்திரிகை நிறுவப்பட்டது. கோழிக்கோட்டில் உள்ள இசுலாமிய சேவைகள் அறக்கட்டளை அமைப்பு பிரபோதனத்தின் வெளியீட்டாளராக செயல்படுகிறது. பிரபோதனம் தனது அறுபதாவது ஆண்டு விழாவை 2009 ஆம் ஆண்டில் கொண்டாடியது.
# அச்சுதன் கூடலூர்

**அச்சுதன் கூடலூர்** ( *Achuthan Kudallur*, 1945-2022) என்பவர் ஒரு கேரள ஓவியர் ஆவார். இவருக்கு கேரள லலிதா கலா அகாடமி பெல்லோஷிப் வழங்கப்பட்டது (2017). இவர் நவீன அரூப ஓவியங்களை வரைவதில் தனக்கென சிறப்பான அடையாளத்தைக் கொண்டிருப்பவர்.